Euroopan parlamentin, neuvoston ja komission välinen Toimielinten sopimus tehty 7 päivänä marraskuuta 2002 Euroopan unionin solidaarisuusrahaston rahoituksesta täydentäen talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta



Virallinen lehti nro C 283 , 20/11/2002 s. 0001 - 0002



Euroopan parlamentin, neuvoston ja komission välinen Toimielinten sopimus tehty 7 päivänä marraskuuta 2002 Euroopan unionin solidaarisuusrahaston rahoituksesta täydentäen talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta (2002/C 283/01) 1. Euroopan parlamentti, neuvosto ja komissio sopivat, että neuvoston asetuksella (EY) N:o 2012/2002(1) perustetun Euroopan unionin solidaarisuusrahaston, jäljempänä "rahasto", osalta noudatetaan seuraavaa joustomekanismia. Rahaston tarkoituksena on tarjota nopeasti taloudellista apua asiaa koskevassa perussäädöksessä määritellyissä suurkatastrofeissa, jotka tapahtuvat jonkin jäsenvaltion alueella tai sellaisen ehdokasmaan alueella, jonka kanssa neuvotellaan liittymisestä Euroopan unioniin. 2. Rahaston menoihin käytettävissä oleva vuotuinen määrä on enintään 1 miljardia euroa. Kunkin vuoden lokakuun 1 päivänä on oltava jäljellä vähintään neljäsosa vuosittain käytössä olevien varojen määrästä, jotta voitaisiin kattaa loppuvuotenakin syntyvät tarpeet. Talousarvioon merkitsemätöntä osuutta vuotuisesta määrästä ei saa siirtää. Poikkeustapauksissa ja jos rahastossa asiaa koskevassa perussäädöksessä määritellyn katastrofin tapahtumisvuonna jäljellä olevat rahoitusvarat eivät riitä kattamaan budjettivallan käyttäjän tarpeelliseksi katsoman avun määrää, komissio voi ehdottaa erotuksen rahoittamista seuraavan vuoden rahastovaroista. Katastrofin tapahtumisvuoden ja sitä seuraavan vuoden rahaston talousarvion enimmäismäärää ei saa missään tapauksessa ylittää. 3. Jos asiaa koskevassa perussäädöksessä säädetyt edellytykset rahaston varojen käyttöön ottamiseksi täyttyvät, komissio tekee ehdotuksen joustomekanismin käytöstä. Jos määrärahat on mahdollista kohdentaa uudelleen sen otsakkeen sisällä, johon lisämenoja tarvitaan, komissio ottaa tämän huomioon tehdessään tarvittavan ehdotuksen varainhoitoasetuksen mukaisesti asianmukaisen budjettivälineen avulla. Varat otetaan menoina talousarvioon ylittämällä asianomaisten rahoitusnäkymien otsakkeiden määrät, sellaisina kuin ne ovat talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen(2) liitteessä I. 4. Samaan aikaan kun komissio esittää ehdotuksensa joustomekanismin käyttämisestä, se aloittaa kolmikantamenettelyn, mahdollisesti yksinkertaistetussa muodossa, jotta budjettivallan käyttäjät voivat päästä yksimielisyyteen joustomekanismin käytön tarpeellisuudesta ja kuhunkin otsakkeeseen kohdennettavasta ylittävästä määrästä. Budjettivallan käyttäjät tekevät päätöksen joustomekanismin käyttämisestä yhteisellä sopimuksella EY:n perustamissopimuksen 272 artiklan 9 kohdan viidennessä alakohdassa tarkoitettujen äänestyssääntöjen mukaisesti. 5. Kolmikantaneuvotteluissa saavutetun sopimuksen ja yhteisen päätöksenteon seurauksena budjettivallan käyttäjät sitoutuvat hyväksymään lisätalousarvion molemmissa toimielimissä mahdollisimman nopeasti ja mieluiten yhdessä käsittelyssä. 6. Tämä toimielinten sopimus täydentää talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta varainhoitovuonna 2002, ja sen soveltaminen jatkuu nykyisten rahoitusnäkymien voimassaoloajan, sellaisina kuin ne määritellään kyseisessä sopimuksessa. Tehty Brysselissä 7 päivänä marraskuuta 2002. Euroopan parlamentin puolesta Puhemies >PIC FILE= "C_2002283FI.000201.TIF"> Neuvoston puolesta Puheenjohtaja >PIC FILE= "C_2002283FI.000202.TIF"> Euroopan komission puolesta Puheenjohtaja >PIC FILE= "C_2002283FI.000203.TIF"> (1) EYVL L 311, 14.11.2002, s. 3. (2) EYVL C 172, 18.6.1999, s. 1.